न्युटनलाई यू–१८ भलिबल
बुङताङ भलिबल टोलीलाई ३–० को सोझो सेटमा हराउँदै न्युटन हाइस्कुलले प्रथम प्याब्सन यू–१८ राष्ट्रिय भलिबल प्रतियोगिताअन्तर्गत पुरुषतर्फको उपाधि जितेको छ । नेपाल विद्यालय भलिबल कमिसनको आयोजनामा सञ्चालन भएको प्रतियोगिताको फाइनलमा बालुवाटरको न्युटनले सोमबार नुवाकोटको बुङताङलाई २५–२०, २५–१७ र २५–१७ ले पराजित गर्‍यो ।
काठमाडौं — बुङताङ भलिबल टोलीलाई ३–० को सोझो सेटमा हराउँदै न्युटन हाइस्कुलले प्रथम प्याब्सन यू–१८ राष्ट्रिय भलिबल प्रतियोगिताअन्तर्गत पुरुषतर्फको उपाधि जितेको छ । नेपाल विद्यालय भलिबल कमिसनको आयोजनामा सञ्चालन भएको प्रतियोगिताको फाइनलमा बालुवाटरको न्युटनले सोमबार नुवाकोटको बुङताङलाई २५–२०, २५–१७ र २५–१७ ले पराजित गर्‍यो । उपाधि विजेता न्युटनले नगद एक लाख र उपविजेता बुङताङले नगद ६० हजारसहित ट्रफी हात पार्‍यो । संयुक्त तेस्रो स्थान घाषित थ्रीस्टार एकेडेमी काठमाडौं र कञ्चनपुरको लिटिल बुद्ध एकेडेमीले संयुक्त रूपमा ३५–३५ हजार प्राप्त गरे । न्युटन स्कुलका अजय सुनारले उत्कृष्ट खेलाडी बन्दै नगद ५ हजार प्राप्त गरे । विधागत उत्कृष्टतर्फ बुङताङका आशिष मगर (स्पाइकर), न्युटनका छामकुमार कुँवर (सेटर), न्युटनकै हरि घर्तीमगर (ब्लकर), न्युटनकै ओमप्रसाद घिमिरे (सर्भर) र बुङताङकै जहिल तामाङ (डिफेन्डर) ले जनही ३ हजार रुपैयाँ पाए । 